[{"text_idx": "#000000", "text": "Piiblikool Tartu Pastoraadis alustab teist o\u0303ppeaastat"}, {"text_idx": "#000001", "text": "20. septembril alustab oma teist o\u0303ppeaastat Tartu Pastoraadi piiblikool. Eelmisel aastal sai koolitustunnistuse 55 lo\u0303petajat, kes ja\u0308id o\u0303ppeto\u0308o\u0308ga va\u0308ga rahule."}, {"text_idx": "#000003", "text": "Tunnid toimuvad o\u0303ppeaasta va\u0308ltel 20. septembril alustab oma teist o\u0303ppeaastat Tartu Pastoraadi piiblikool. Piiblikooli loenguid saab kuulata nii kohapeal Pastoraadis (Riia 22a, Tartu) kui ka individuaalselt interneti teel. See ta\u0308hendab, et o\u0303ppeto\u0308o\u0308s saab reaalajas osaleda u\u0308le Eesti!"}, {"text_idx": "#000004", "text": "Lisaks eelnevale pakutakse sel aastal Pastoraadi piiblikooli ka kogudustele ko\u0303ikjal Eestis. Kasutades interneti otseu\u0308lekande vo\u0303imalusi saab vahendada piiblikooli igal esmaspa\u0308eva o\u0303htul kohapealse koguduse ruumidesse. Kogudusel oleks vaja koondada piiblio\u0303ppest huvitatud inimesed, leida tehnika pildi ja heli edastamiseks ning hoolitseda kohvilaua eest. Eelmisel o\u0303ppeaastal testiti sellist osalusvormi kolme kogudusega Eesti eri paikadest ning see toimis ha\u0308sti. Koguduses toimuv piiblikool annab vo\u0303imaluse vestlusteks, aruteludeks, osaduseks."}, {"text_idx": "#000005", "text": "Piiblikool on avatud ko\u0303ikidele huvilistele alates 18. eluaastast. Oodatud on ka need, kes pole ristitud ega kuulu kogudusse."}, {"text_idx": "#000006", "text": "Piiblikool on tasuline, o\u0303htu hind 10 eurot. Koguduse ringis osalemise korral on u\u0308he o\u0303ppeo\u0303htu hind 7 eurot, millest 2 eurot ja\u0308a\u0308b koguduse kulude katteks. See on u\u0308ldisest hinnast soodsam, sest puudub loengute ja\u0308relvaatamise vo\u0303imalus."}, {"text_idx": "#000007", "text": "Neile, kes osalevad va\u0308hemalt 70% loengutes, va\u0308ljastatakse o\u0303ppeaasta lo\u0303pul koolitusto\u0303end. Teadmiste kontrolliks tehakse lo\u0303putest. Piiblikooli la\u0308binud kristlane on valmis leidma rakendust oma koguduse vaimulikus to\u0308o\u0308s: piibliringi juhi vo\u0303i abilisena, kodugrupi organiseerijana jne."}, {"text_idx": "#000009", "text": "16. juunil on Tallinna Tehnikau\u0308likoolis minikonverents \u201cUsk ja teadus\u201d\nSaade \u201cKirikuelu\u201d vahendab muljeid usuteaduskonna su\u0308nnipa\u0308evasu\u0308ndmustelt ja tutvustab o\u0303p Jaan Tammsalu kaht uut raamatut\nSarja \u201cKirikuelu\u201d viimases saates ra\u0308a\u0308giti o\u0303llepruulimisest kloostris"}, {"text_idx": "#000011", "text": "\"Mo\u0303nikord oleks targem lo\u0303igata suur oks va\u0308iksemaks vo\u0303i maha selleks, et pa\u0308ike ulatuks alumiste okste juurde. Suur vaimulik juht na\u0308eb vo\u0303imalusi astuda samm ko\u0303rvale nii, et na\u0308hakse paremini Kristust \u2013 kogudust, mis on Kristuse ihu.\""}, {"text_idx": "#000012", "text": "\"Jo\u0303uluaeg koputab meie su\u0308damele ja tuletab meelde, et ligimesele head tegemine on iga kristlase u\u0308lesanne.\""}, {"text_idx": "#000014", "text": "\"Niisugustel hetkedel, mil Issand tundub olevat selja po\u0308o\u0308ranud, on ko\u0303ige olulisem temast mitte lahti lasta. Vastupidi: haara temast veel ko\u0303vemini kinni. Ja siis tunned sa erilist ro\u0303o\u0303mu.\""}, {"text_idx": "#000016", "text": "\"Nimi Jeesus on u\u0308limalt ta\u0308hendusrikas: heebrea Jehosua ta\u0308hendab \u201cJumal on pa\u0308a\u0308ste\u201d. Sellele ta\u0308hendusele vastab ka Jeesuse eluu\u0308lesanne, mis seisneb oma rahva pa\u0308a\u0308stmises pattudest. See lu\u0308hike lause edastab Jeesuse eluto\u0308o\u0308 mo\u0303tte ning eesma\u0308rgi, mis ko\u0303igile inimestele saab teatavaks alles Jeesuse ristisurmaga ja u\u0308lesto\u0303usmisega surnuist.\""}, {"text_idx": "#000018", "text": "\"Eks see ole keeruline ku\u0308simus, kes on kristlane. Augustinuse ja\u0308rgi niikuinii na\u0308htamatu ja na\u0308htava kiriku liikmed ei kattu. Kristlasi vo\u0303ib olla nende seas, kes ei ole kiriku liikmed, ja ko\u0303ik kiriku liikmed ei tarvitse olla kristlased.\""}, {"text_idx": "#000021", "text": "\"Johannese eeskujust on meil palju o\u0303ppida: \u201eTema peab kasvama, aga mina pean kahanema\u201c (Jh 3:30). Selline elu- vo\u0303i su\u0308damehoiak kasvagu meis ko\u0303igis.\""}, {"text_idx": "#000023", "text": "\"Kindlustunne on elus praegu ko\u0303ige olulisem. Seda me va\u0308listes asjades va\u0308ga ei leia. See tuleb seest, sisemise va\u0308a\u0308rtuse la\u0308bi. Kindlasti on kiriku ja\u0308rjepidevusega hoitud tavad ja arusaamad inimesele toeks. Kirikus on kindlustunde elemendid, millega inimene saab hakata oma elu taas ta\u0308itma.\""}, {"text_idx": "#000025", "text": "\"Tuul hellitas viljapo\u0303ldu ja seda vaadates meenusid mulle Uku Masingu so\u0303nad, et kui vanasti ra\u0308a\u0308giti tuulest, siis ko\u0303neldi hoopis Jumala vaimust.\""}, {"text_idx": "#000027", "text": "\"Araabia keeles on va\u0308ga ilus soov, palve, et olukordade Olukorrastaja olukorrastaks teie olukorra parimaks olukorraks.\""}, {"text_idx": "#000029", "text": "Kristlike kirikute noorteto\u0308o\u0308 no\u0303ukogu ootab kandideerima o\u0303ppestipendiumile\nMartin Lutheri ja\u0308rgi on Jumal seadnud nii vaimuliku kui ilmaliku valitsemisviisi\n\u201cVestlusi usuelust\u201d: Gloria, pa\u0308evapalve ja pu\u0308hakirjalugemised jumalateenistuses\nJaakobitee ra\u0308ndurid kogunevad so\u0303brapa\u0308eva eel"}]